Diari Oficial de la Generalitat Valenciana


Sumari del DOGV 5286, del 22-06-2006 (2006/7383)

Informació pública de la proposta de PAI per al desenvolupament del polígon industrial el Pla, d'Alzira.
--------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7383


Organisme emissor
:   Ecyser Mediterraneo, SLU

Tipus de document
:   Anunci

Informació pública de la proposta de PAI per al desenvolupament del polígon industrial el Pla, d'Alzira. [2006/A7383]  
La mercantil Ecyser Mediterráneo, SLU, amb domicili a València, els Centelles 29, baixos, i CIF W16343284, ha presentat una alternativa tècnica de programa per a prendre part en la licitació de l'actuació integrada del polígon industrial El Pla, del municipi d'Alzira, d'acord amb el concurs per a la selecció d'un agent urbanitzador convocat per l'Ajuntament d'Alzira (DOGV 5.247 de 27 d'abril de 2006), amb les bases particulars per a la programació de l'actuació integrada del polígon industrial el Pla, publicades per l'Ajuntament d'eixe municipi en el Diari Oficial de la Generalitat número 5.248, de data 28 d'abril de 2006, i en el Diari Oficial de la Generalitat número 5.250, de 3 de maig de 2006, i d'acord amb el que estipula l'article 133 de la Llei Urbanística Valenciana.  
L'alternativa tècnica de programa esmentada ha sigut protocol·litzada davant de la Notaria d'Alzira de Tabernero Capella, sítia al carrer d'Adobadors, número 2, 1, 2, en data 20 de juny de 2006, i en la mateixa data se n'ha presentat un exemplar davant de l'Ajuntament. El programa té com a objecte el desenvolupament urbanístic del polígon industrial esmentat. Els documents protocol·litzats són els que inclou l'article 134.1 de la LUV.  
De conformitat amb el que preceptua l'article 134 de la LUV, s'exposa al públic la proposta de programa, mitjançant la publicació dels anuncis corresponents en el Diari Oficial de la Generalitat (DOGV) i en el periòdic Las Provincias. Es podran presentar al·legacions, a la notaria on estiga depositat o a l'Ajuntament d'Alzira, durant el termini d'un mes comptador des de la publicació de l'anunci en el Diari Oficial de la Generalitat.   
Qualsevol persona que ho desitge podrà comparéixer en el termini referit a la Notaria de Ricardo Tabernero Capella, en horari de dilluns a divendres de 09.30 a 14.00 hores, per a obtindre una còpia de l'acta de protocol·lització o sol·licitar que esta se li mostre i/o presentar al·legacions; així mateix, podrà comparéixer a l'Ajuntament, on s'ha depositat una còpia de l'alternativa tècnica de programa, a fi d'examinar-la i presentar les al·legacions que estime pertinents.  
Amb anterioritat a la publicació del present anunci i en compliment del que estableix l'article 134. 4 de la LUV, s'ha tramés l'avís corresponent al domicili de les persones que consten en el cadastre com a titulars de drets afectats per l'actuació proposada. Sense perjudici d'això, el present anunci val d'avís a tots els propietaris que consten com a desconeguts i/o amb domicili erroni o que no consta en el cadastre, de conformitat i amb els efectes que estableix l'article 59.4 de la Llei de Règim Jurídic de les Administracions Públiques i del Procediment Administratiu Comú. El present anunci té caràcter d'edicte.  
Alzira, 20 de juny de 2006.. L'administrador únic: Francisco Escoto Guaita.